open-index/open-wikipedia-markdown huggingface dataset:
பெர்சல்பைடு

**பெர்சல்பைடு** (*Persulfide*) என்பது R-S-S-H என்ற வேதி வினைக்குழுவைக் குறிக்கிறது. இரும்பு-கந்தக புரதங்களின் உயிரிணைவாக்க வினையில் இடைநிலை வேதிப்பொருளாக பெர்சல்பைடுகள் கிடைக்கின்றன. சமிக்ஞை மூலக்கூறான ஐதரசன் சல்பைடு தயாரிப்பில் முன்னோடிச் சேர்மமாகவும் பெர்சல்பைடு பயன்படுகிறது. 
## பெயரிடல்
கரிமக் கந்தக சேர்மங்களுக்குப் பயன்படுத்தப்படும் பெயரிடல் பெரும்பாலும் முறைமையற்றது. சில நேரங்களில் பெர்சல்பைடுகள் ஐதரோசல்பைடுகள் என்று அழைக்கப்படுகின்றன. R-S-S-R குழுவுடன் இணைந்துள்ள இருசல்பைடுகளின் குழப்பத்தைத் தவிர்க்க, இருசல்பைடு பிணைப்பின் ஒரு முனையில் H இருகக வேண்டுமென  வலியுறுத்தப்படுகிறது. 
## பண்புகள்
தயோல்களுடன் (R-S-H) ஒப்பிடும்போது, ​​பெர்சல்பைடுகள் அசாதாரணமானவையாகும். தனிம கந்தகத்தின் இழப்பைப் பொறுத்து அவை வெப்ப இயக்கவியல் ரீதியாக நிலையற்றவை:
:RSSH → RSH + 1/8 S8
ஆனால் பெர்சல்பைடுகள் இயக்கவியல் ரீதியாக நிலையானவை.

S-H பிணைப்பு தயோல்களை விட அதிக அமிலத்தன்மையும் உடையக்கூடிய தன்மையும் கொண்டது. இதை ஒரு பொதுவான பெர்சல்பைடின் பிணைப்பு விலகல் ஆற்றலில் காணலாம். வழக்கமான தயோலை விட 22 கிலோகலோரி/மோல் மதிப்பு பிணைப்பு விலகல் ஆற்றல் கொண்டு பலவீனமானதாக இருக்கும். தயோகளின் 7.5 என்ற pKa மதிப்புடன் ஒப்பிடும்போது பெர்சல்பைடுகளின் pKa 6.2 மட்டுமேயாகும். எனவே, நடுநிலை pH இல் அயனியாக்கம் செய்யப்பட்ட வடிவத்தில் பெர்சல்பைடுகள் முக்கியமானவையாக உள்ளன.இந்த விளைவு RSS· உருபுகளின் நிலைத்தன்மைக்குக் காரணம் ஆகிறது. 
## கட்டமைப்பும் வினைகளும்
டிரைடில் பெர்சல்பைடின் அமைப்பு எக்சுகதிர் படிகவியல் நுட்பம் மூலம் தீர்மானிக்கப்படுகிறது. S-S பிணைப்பின் பிணைப்பு நீளம் 204 பைக்கோமீட்டர்களாக உள்ளது. C-S-S-H  பிணைப்பின் இருமுகக் கோணம் 82° ஆகும். இந்த அளவுருக்கள் விதிவிலக்கானவை. (C6H5)3CSSH ஒரு கந்தக மூலமாக செயல்படுகிறது. முப்பீனைல்பாசுபீனுடன் இது வினைபுரிந்து முப்பீனைல்பாசுபீன் சல்பைடையும் முப்பீனைல்மெத்தேன்தயோலையும் கொடுக்கிறது.  

:(C6H5)3CSSH  +  P(C6H5)3  →   (C6H5)3CSH  +  SP(C6H5)3

## உயிரிணைவாக்கம் மற்றும் வினையூக்கம்
துணைக்காரணிகளான 4-தயோயூரிடின் மற்றும் தயமீன் ஆகியவை பெர்சல்பைடுகளின் செயலால் உற்பத்தி செய்யப்படுகின்றன.

கார்பன் டைசல்பைடு   மற்றும் மெர்கேப்டோபைருவேட்டு ஆகியவற்றின் மக்கும் தன்மையில் பெர்சல்பைடுகள் இடைநிலைகளாகப் பயன்படுத்தப்படுகின்றன.
## மேற்கோள்கள்


பகுப்பு:தயோல்கள்
பகுப்பு:வேதி வினைக்குழுக்கள்
பகுப்பு:கரிமக்கந்தகச் சேர்மங்கள்
சிங்கரிப்பாளையம் குத்துக்கல்: பெருங்கற்கால நினைவுச்சின்னம்

**சிங்கரிப்பாளையம் குத்துக்கல்: பெருங்கற்கால நினைவுச்சின்னம்** என்பது திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் கண்டறியப்பட்ட பல நூற்றாண்டுகள் தொன்மையான குத்துக்கல்லைக் குறிக்கும். இந்தக் குத்துக்கல்லை தொல்லியல் ஆய்வாளர் குழு ஒன்று 2015 ஆம் ஆண்டு நவம்பர் மாதத்தில் கண்டறிந்துள்ளது. 
## குத்துக்கல்: விளக்கம்
குத்துக்கல் என்பது வரலாற்றுக்கு முந்திய காலத்தில் நிலைக்குத்தாக நடப்பட்டு உயரமாக  நிமிர்ந்து 
நிற்கும் கல் ஆகும்.    இதனை செங்குத்துக்கல்  எனலாம்.     வரலாற்றுக்கு முற்பட்ட காலத்தில் இறந்தோருக்கு அமைக்கப்பட்ட நினைவுச்சின்னம் இதுவாகும். தமிழ் நாட்டில் இறந்தோரின் நினைவாக நடப்பட்ட குத்துக் கற்கள் வழிபடப்பட்டுள்ளன. 

தமிழ் நாட்டில் ஈரோடு,  கரூர், கோவை,  சிவகங்கை, தர்மபுரி, திருப்பூர்,  திருவண்ணாமலை, தேனி ஆகிய மாவட்டங்களில் குத்துக்கற்கள் கண்டறியப்பட்டுள்ளன. வேம்பூர், திருப்பூர் மாவட்டம், நரசிங்கம்பட்டி மதுரை மாவட்டம், குமரிக்கல்பாளையம், கொடுமணல், ஈரோடு மாவட்டம், முக்குடி, வேலம்பாளையம், ஈரோடு மாவட்டம், ஆகிய ஊர்களில் காணப்படும் குத்துக்கற்கள் சிறப்பானவை ஆகும். 

## சிங்கரிப்பாளையம் குத்துக்கல்
திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் பல நூற்றாண்டுகள் தொன்மையான குத்துக்கல்லை தொல்லியல் ஆய்வாளர் குழு ஒன்று கண்டறிந்துள்ளது. உப்பர் ஆற்றங்கரை அருகே அமைந்துள்ள இக்குத்துக்கல்லானது ஆற்றங்கரையில் வாழ்ந்திருந்த ஒரு பழங்காலக் குடியேற்றம் குறித்து அறிந்துகொள்ள உதவுகிறது. 300 செ.மீ (9 அடி 10 அங்குலம்) உயரமுள்ள இந்தக் குத்துக்கல் (Menhir) கல்வட்டங்களால் (Cairns) சூழப்பட்டுள்ளது.  கல்வட்டங்கள் என்பன புதைமேட்டில் கரடுமுரடான கற்களால் வட்ட வடிவில் அமைக்கப்பட்ட நினைவுச்சின்னம் ஆகும். குத்துக்கல் (Menhir) மற்றும்  நடுகற்கள் (Herostones)  எடுப்பது குறித்து சங்க இலக்கியத்தில் குறிப்பிடப்பட்டுள்ளதை கே.பொன்னுசாமி சுட்டிக்காட்டியுள்ளார்.

பிற்காலத்தில் வாழும் மக்கள் இந்தக் குத்துக்கல்லின் வரலாற்றுச் சிறப்பு மற்றும் தொன்மை குறித்து சிறிதும் அறியாதவாறாய் இதனைச் சுற்றி வேலி அமைத்து, வழிபாட்டு வருகிறார்கள்.
## மேற்கோள்கள்

பகுப்பு:கற்காலம்
பகுப்பு:இந்தியாவில் கற்காலம்
பகுப்பு:தமிழகத்தில் கற்காலம்
பகுப்பு:தொல்லியல் காலக்கணிப்பு முறைகளும் கோட்பாடுகளும்
பகுப்பு:பழங்கற்காலம்
பகுப்பு:இந்தியத் தொல்லியல்
சோனாவி ஆறு

**சோனாவி ஆறு** (*Sonavi River*) என்பது இந்தியாவில் மகாராட்டிராவின் இரத்தினகிரி மாவட்டத்தில் ஓடும் ஒரு ஆறாகும். இது பிரசித்காட் அருகே உருவாகிறது. இது சங்கமேசுவர் வட்டத்தில் சாத்திரி ஆற்றில் கலக்கிறது.

## மேற்கோள்கள்

பகுப்பு:ரத்னகிரி மாவட்டம்
பகுப்பு:மகாராட்டிர ஆறுகள்
மிரி வானூர்தி நிலையம்

**மிரி வானூர்தி நிலையம்** ; (ஆங்கிலம்: *Miri Airport*; மலாய்: *Lapangan Terbang Miri*) என்பது மலேசியா, சரவாக் மாநிலத்தின் மிரி நகரில் அமைந்துள்ள ஒரு வானூர்தி நிலையம் ஆகும்.

இந்த விமான நிலையம் மலேசியாவில் ஆறாவது விறுவிறுப்பான விமான நிலையமாகவும்; சரவாக்கில் இரண்டாவது விறுவிறுப்பான விமான நிலையமாகவும் விளங்குகிறது.

இந்த வானூர்தி நிலையம், சரவாக் மாநிலத்தின் மிரி பிரிவு பகுதியில் வாழும் மக்களுக்கு வானூர்திச் சேவையை வழங்கும் நிலையமாக விளங்குகிறது. உள்நாட்டுச் சேவைகளை வழங்கி வருகிறது. 

2020-ஆம் ஆண்டில், இந்த வானூர்தி நிலையத்திற்கு வருகை புரிந்தவர்களின் எண்ணிக்கை  	876,402. அதே வேளையில் 5,345 விமான இயக்கங்களும் நடைபெற்று உள்ளன. மிரி நகர மையத்தில் இருந்து சுமார் 9.5 கி.மீ. தொலைவில் தென் பகுதியில் அமைந்துள்ளது.

## பொது

மாஸ் விங்ஸ் *(MASWings)* டுவின் ஓட்டர் *(Twin Otter)* ரக விமானங்களின் சேவைகளுக்கு மிரி விமான நிலையம் ஒரு முக்கிய மையமாக உள்ளது. பிளை ஏசியான் எக்ஸ்பிரஸ் *(FlyAsianXpress)* எனும் விமானச் சேவை நிறுவனம், மிரியில் உள்ள பெரும்பாலான கிராமப்புற உள்நாட்டு இடங்களுக்குச் சேவைகளை வழங்கி வருகிறது.

சபா, சரவாக் மாநிலங்களுக்கு மத்தியிலும்; புரூணை நாட்டு எல்லைக்கு அருகிலும்; மிரி நகரம் இருப்பதால், கிராமப்புற விமானச் சேவைகளுக்கு ஏற்ற மையமாகவும், சரவாக் மாநிலத்திற்கான முக்கிய நுழைவாயிலாகவும் மிரி வானூர்தி நிலையம் அமைகின்றது.

### இரண்டாவது பெரிய விமான நிலையம்

மிரி வானூர்தி நிலையம்; கூச்சிங் பன்னாட்டு வானூர்தி நிலையத்திற்கு அடுத்த நிலையில், சரவாக் மாநிலத்தில்  இரண்டாவது பெரிய விமான நிலையமாகும். இதன் முனையத் தளம் 16,448 மீ² பரப்பளவு கொண்டது.

மலேசிய சிவில் விமானத் துறையும் *(Department of Civil Aviation);* மலேசிய வானவூர்தி நிலையங்கள் நிறுவனமும் *(Malaysia Airports Holdings Berhad);* மிரி வானூர்தி நிலையத்தை ஒரு பன்னாட்டு வானூர்தி நிலையமாக இன்னும் அங்கீகரிக்கவில்லை. இருப்பினும் திட்டமிடப்பட்ட சில வெளிநாட்டு விமானச் சேவைகளை இந்த நிலையம் வழங்கி வருகிறது.

## வரலாறு
### லுத்தோங் வானூர்தி நிலையம்

மிரி வானூர்தி நிலையத்தின் பழைய பெயர் லுத்தோங் வானூர்தி நிலையம் *(Lutong Airport).* மிரி நகரத்தின் துணை நகரமான லுத்தோங் நகரில் 1940-ஆம் ஆண்டுகளில் உருவாக்கப்பட்டது. 

இது ஒரு தனியார் வானூர்தி நிலையம். 'அரச டச்சு செல்' *(Royal Dutch Shell)* எனும் எண்ணெய் நிறுவனத்திற்குச் சொந்தமானது. இரன்டாம் உலகப் போரின் போது ஜப்பானியப் படைகளின் விமானத் தாக்குதலுக்கு உள்ளானது. 1954-ஆம் ஆண்டில் சீரமைக்கப் பட்டது. 1980-ஆம் ஆண்டுகள் வரை லுத்தோங் வானூர்தி நிலையம் எனும் பெயரில் செயல்பட்டது.

### மிரி வானூர்தி நிலையம்

மிரி நகரத்தின் மக்கள்தொகை பெருகியதால், விமானப் போக்குவரத்து எதிர்ப்பார்ப்பைக் குறைக்க, ஒரு பெரிய வானூர்தி நிலையம் தேவைப்பட்டது. ஒரு புதிய தளத்தைத் தேட வேண்டிய கட்டாயம் ஏற்பட்டது. 

நகர மையத்தின் தென்கிழக்கில் ஓர் இடம் தேர்ந்தெடுக்கப்பட்டது. 1980-ஆம் ஆண்டுகளுக்குப் பின்னர் மிரி வானூர்தி நிலையம் முழுமையாகச் செயல்படத் தொடங்கியது.

## வானூர்திச் சேவைகள்

### சரக்குச் சேவை

## போக்குவரத்து புள்ளிவிவரங்கள்

### உள்நாட்டுச் சேவைகள்

## வெளிநாட்டுச் சேவைகள்

## சம்பவங்கள்
* 1997 செப்டம்பர் 6-ஆம் தேதி, அரச புரூணை விமானம், மிரி விமான நிலையத்தின் ஓடுபாதையில் விபத்துக்குள்ளானது. இந்தத் துர்நிகழ்ச்சியில் விமானத்தில் இருந்த 10 பேரும் உயிரிழந்தனர்.

## மேற்கோள்கள்

## வெளி இணைப்புகள்
* மிரி வானூர்தி நிலையத்தின் இணையத் தளம்
## மேலும் காண்க
* மிரி
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

பகுப்பு:சரவாக்
பகுப்பு:மலேசிய வானூர்தி நிலையங்கள்
மித்ராசென் யாதவ்

**மித்ராசென் யாதவ்** (*Mitrasen Yadav*)(11 சூலை 1934 - 7 செப்டம்பர் 2015) என்பவர் இந்திய அரசியல்வாதியும் சமாஜ்வாதி கட்சியினைச் சார்ந்தவரும் ஆவார்.

## அரசியல்
மித்ராசென் இந்தியப் பொதுவுடைமைக் கட்சியின் உறுப்பினராகத் தனது அரசியல் வாழ்க்கையினைத் 1966ல் தொடங்கினார். இவர் உத்தரப்பிரதேசத்தின் பிரபலமான தலைவர் ஆவார். மக்கள் இவரை பாபுஜி என்று அழைக்கிறார்கள். இவர் எப்போதும் ஏழைகளுக்காகவும் தொழிலாளர்களுக்காகவும் போராடினார்.

1977-ல், மித்ராசென் யாதவ் இந்தியப் பொதுவுடைமைக் கட்சி வேட்பாளராக மில்கிபூர் தொகுதியிலிருந்து உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார். இவர் மீண்டும் மீண்டும் 1977, 1980, 1985 மற்றும் 2012 ஆண்டுகளில் நடைபெற்ற தேர்தல்களில் பிகாபூரிலிருந்து உத்தரப் பிரதேச சட்ட சபைக்குத் தேர்ந்தெடுக்கப்பட்டார்.

1989ஆம் ஆண்டு நடைபெற்ற நாடாளுமன்றப் பொதுத்தேர்தலில், மித்ராசென் யாதவ், பொதுவுடைமைக் கட்சி வேட்பாளராக பைசாபாத் நாடாளுமன்றத் தொகுதியிலிருந்து 9வது மக்களவைக்குத் தேர்ந்தெடுக்கப்பட்டார். பின்னர் மார்ச் 4, 1995 இல், இவர் சமாஜ்வாதி கட்சியில் சேர்ந்தார். 1998-ல், அதே தொகுதியிலிருந்து சமாஜ்வாதி கட்சி வேட்பாளராக 12வது மக்களவைக்குப் போட்டியிட்டுத் தேர்ந்தெடுக்கப்பட்டார். 2004-ல், மித்ராசென் மீண்டும் பகுஜன் சமாஜ்வாதி கட்சியில் சேர்ந்தார். மேலும் 14வது மக்களவைக்கும் தேர்ந்தெடுக்கப்பட்டார். பின்னர் 2009ல் மீண்டும் சமாஜ்வாதி கட்சிக்குத் திரும்பினார்.

## இறப்பு
மித்ராசென் யாதவ் செப்டம்பர் 7, 2015 அன்று காலை இறந்தார்.

## மேற்கோள்கள்

பகுப்பு:12வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:உத்தரப் பிரதேச நபர்கள்
பகுப்பு:2015 இறப்புகள்
பகுப்பு:1934 பிறப்புகள்
விலங்குப் பரிசோதனை

**விலங்குப் பரிசோதனை** (ஆங்கிலம்: *animal testing*) அல்லது **விலங்குச் சோதனை** அல்லது **விலங்கு ஆராய்ச்சி** (*animal research*) என்பது ஆய்வின் கீழ் வைக்கப்படும் உயிரியல் அமைப்பின் செயற்பாட்டை பாதிக்கும் மாறிகளைக் கட்டுப்படுத்த முயற்சிக்கும் சோதனைகளில் மனிதரல்லாத விலங்குகளைப் பயன்படுத்துவதாகும். சுருக்கமாகச் சொன்னால் மனிதத் தேவைகளுக்காக மனிதரல்லாத விலங்குகளின் உயிருள்ள உடலினை ஆய்வுக்கு உட்படுத்துவதாகும். வலியச் சென்று விலங்குகளை வற்புறுத்திச் செய்யப்படும் இந்த அணுகுமுறையானது விலங்குகளை அவற்றின் இயற்கையான சூழல் அல்லது வாழ்விடங்களில் இயல்பாக வாழவிட்டு அதைத் தொலைவிலிருந்து கண்காணிக்கும் கள ஆய்வுகளோடு முரண்படுவதாகும். விலங்குப் பரிசோதனைகள் பொதுவாக பல்கலைக்கழகங்கள், மருத்துவப் பள்ளிகள், மருந்து நிறுவனங்கள், பாதுகாப்புத் துறை நிறுவனங்கள், தொழிற்துறைக்கு விலங்குப் பரிசோதனை சேவைகளை வழங்கும் வணிக நிறுவனங்கள் ஆகியவற்றால் நடத்தப்படுகிறது. விலங்குப் பரிசோதனையின் நோக்கமானது ஒரு உயிரினத்தைப் பற்றிய அடிப்படை அறிவியலை வளர்க்கும் நோக்கில் செய்யப்படும் வெறும் கோட்பாட்டு ஆராய்ச்சியில் (theoretical research) துவங்கி நோய்களுக்கான சிகிச்சை முறைகளைக் கண்டுபிடிப்பது உள்ளிட்ட நடைமுறை முக்கியத்துவம் வாய்ந்த சிக்கல்களுககுத் தீர்வு காண முயலும் பயன்பாட்டு ஆராய்ச்சி (applied research) வரை ஒரு நிறமாலையாக விரிந்து காணப்படுகிறது. பயன்பாட்டு ஆராய்ச்சியின் எடுத்துக்காட்டுகளில் நோய்களுக்கான சிகிச்சை முறைகளை சோதித்தல், இனப்பெருக்கம், பாதுகாப்பு ஆராய்ச்சி, அழகுசாதனப் பொருட்களை உள்ளடக்கிய நச்சுயியல் பரிசோதனை ஆகியவை அடங்கும். கல்வியியலில் விலங்குப் பரிசோதனை என்பது பொரும்பாலும் உயிரியல் அல்லது உளவியல் மேற்படிப்புகளின் ஒரு அங்கமாகத் திகழ்கிறது. இந்த நடைமுறை வெவ்வேறு நாடுகளில் வெவ்வேறு அளவுகளில் சட்டதிட்டங்களால் கட்டுப்படுத்தப்படுகிறது.

2010-ம் ஆண்டுக் கணக்கின்படி ஜீப்ராஃபிஷ் எனப்படும் மீன் முதலாக முதனி வகை விலங்கினங்கள் வரை விலங்குப் பரிசோதனைகளில் முதுகெலும்புள்ள விலங்குகளின் வருடாந்திரப் பயன்பாடு 10 முதல் 100 மில்லியன் வரை இருக்கும் என்று மதிப்பிடப்பட்டுள்ளது. ஐரோப்பிய ஒன்றியத்தில் ஆராய்ச்சியில் பயன்படுத்தப்படும் விலங்குகளில் முதுகெலும்புள்ள விலங்கினங்களின் எண்ணிக்கை 93% ஆகும். மேலும் 2011-ம் ஆண்டு மட்டும் 11.5 மில்லியன் விலங்குகள் விலங்குப் பரிசோதனைகளுக்காகப் பயன்படுத்தப்பட்டன. ஒரு மதிப்பீட்டின்படி, 2001-ல் அமெரிக்காவில் மட்டும் பரிசோதனைகளுக்காகப் பயன்படுத்தப்பட்ட எலிகளின் எண்ணிக்கை 80 மில்லியன் ஆகும். 2013-ம் ஆண்டின் அறிக்கையின் படி ஆராய்ச்சி விலங்குகளில் எலிகள் உள்ளிட்ட பாலூட்டிகள், மீன்கள், நீர்நில வாழ்வன, ஊர்வன ஆகியவற்றின் பங்கு 85%-க்கும் அதிகமானது என்று அறியப்படுகிறது. 2022-ம் ஆண்டு, அனைத்து மருந்துகளும் விலங்குகளின் மீது பரிசோதிக்கப்பட வேண்டும் என்ற ஐநா உணவு மற்றும் மருந்து அமைப்பான FDA-வின் தேவையை நீக்கும் சட்டமொன்று அமெரிக்காவில் நிறைவேற்றப்பட்டது.

## இவற்றையும் காண்க
* விலங்குரிமை
* விலங்கு வன்கொடுமை
* விலங்குத் தொழிற்கூட்டு

## மேற்கோள்கள்

## மேலும் படிக்க

* Conn, P. Michael and Parker, James V (2008). The Animal Research War, Palgrave Macmillan, 
* 

## வெளி இணைப்புகள்
* 


பகுப்பு:உயிரியல் பரிசோதனைகள்
பகுப்பு:விலங்கியல்
பகுப்பு:விலங்குரிமை
பகுப்பு:விலங்குத் தொழிற்கூட்டு
பைல் போர்த்தொடர்

**பைல் போர்த்தொடர்** (*Phyle Campaign*) என்பது பண்டைய ஏதென்சில் நடந்த ஒரு உள்நாட்டுப் போராகும். பெலோபொன்னேசியன் போரில் எசுபார்த்தாவிடம் ஏதென்சு தோல்வியுற்றது. இதையடுத்து ஏதென்சில் இருந்த சனநாயக ஆட்சியை நீக்கி சிலவர் ஆட்சியை எசுபார்த்தா திணித்ததது. அதன் ஒரு விளைவே (பார்க்க முப்பது கொடுங்கோலர்கள் ) இப்போர்களாகும். இப்போர் இறுதியில் ஏதெனியன் சனநாயகத்தை மீட்டெடுப்பதில் முடிந்தது.

## முன்னுரை
முப்பது கொடுங்கோலர்களுக்கு நிதி பற்றாக்குறை இருந்தது. இதனால் அவர்களின் அரசியல் பார்வையோடும் பணக்கார ஏதெனியர்களை துன்புறுத்தினர்.  இதனால் பலர் எசுபார்த்தாவின் செல்வாக்கையும் மீறி போயோட்டியா மற்றும் கொரிந்துக்கு தப்பிச் சென்றனர். 

## போர்த்தொடர்

ஏதென்சை ஆண்ட முப்பது கொடுங்கோலர்கள் ஏதென்சின் எல்லையில் உள்ள கோட்டைகளை எசுபார்த்தாவின் மேல் உள்ள நம்பிக்கையாலும், பணப் பற்றாக்குறையின் காரணமாகவும் காவலர்களை வைக்காமல் விட்டுவிட்டனர்.  இதன் காரணமாக ஏதென்சில் இருந்து நாடுகடத்தப்பட்டு தீப்சில் தஞ்சமடைந்திருந்த சனநாயகவாதிகள் ஒரு படையாக திரண்டு  கிமு 404/403 இல் பைல்  கோட்டையை எளிதாக கைப்பற்றிக் கொண்டனர்.  நாடுகடத்தப்பட்டவர்களில் கிளர்ச்சியாளர்கள் ஆரம்பத்தில் சுமார் 70 பேர் மட்டுமே இருந்தனர். அவர்களின் தலைவராக மிதவாத சனநாயகவாதியாக நற்பெயரைக் கொண்டிருந்த திராசிபுலஸ் இருந்தார். அவர் முப்பது சர்வாதிகாரிகளை எதிர்த்த அனைத்து சனநாயக ஆதரவாளர்களையும் திறமையோடு ஒன்றிணைத்தார்.  ஏதெனியன் குதிரைப்படை மற்றும் எசுபார்த்தன்களின் ஒரு படை பைலுக்கு எதிராக அனுப்பப்பட்டது. ஆனால் இரண்டு முறை நடந்த பைல் போரில் திராசிபுலஸ் தலைமையிலான சனநாயக வாதிகள் அவர்களைத் தோற்கடித்தனர். பின்னர் திராசிபுலஸ் தலைமையிலான படையினர் அணிவகுத்து பிரேயஸ் துறைமுகத்தைக் கைப்பற்ற சென்றனர். அப்போது நடந்த  முனிச்சியா போரில்  முப்பது கொடுங்கோலர்கள் அனுப்பிய படையை தோற்கடித்து துறைமுகத்தைக் கைப்பற்றினர்.

எசுபார்த்தா முதலில் லைசாந்தரை கூலிப்படையுடன் அனுப்பியது. அதன் நோக்கம் முப்பது சர்வாதிகாரிகளின் அதிகாரத்தை மீட்டெடுப்பதே ஆகும்.  பின்னர் மிக விரைவாக, எசுபார்த்தா பெலோபொன்னேசியன் கூட்டணியின் படையுடன் மன்னர் பௌசானியாசை அனுப்பியது. பிரேயஸ் போரில் மன்னர் பௌசானியாஸ் சனநாயகவாதிகளை தோற்கடித்தார். என்றாலும், அவர் பேச்சுவார்த்தை மூலமாக சனநாயகத்தை மீட்டெடுப்பதை ஏற்றுக்கொண்டார். இருப்பினும் சிலவர் ஆட்சிக்குழுவினருக்கு பாதுகாப்பான புகலிடமாக எலியூசிசை பிரித்து உருவாக்க வலியுறுத்தினார். 

## பின்விளைவு
எசுபார்த்தாவில் லைசாண்டரின் சார்பினர் பௌசானியாஸ் மீது கோபமடைந்தனர். மேலும் மன்னர் அகிசுடன் சேர்ந்து கிமு 403 இன் இறுதி வரை பௌசானியாசிடம் விசாரணை மேற்கொண்டனர். அவர் மீது சாட்டிய குற்றச்சாட்டு குறித்து சரியாக தெரியவில்லை ஆனால் அதன் சாராம்சம் அவர் ஏதென்சில் மென்மையாக நடந்து கொண்டார் என்பது ஆகும். அகிஸ் உட்பட 15 செரோசியா உட்பட 15 பேர் குற்றவாளிகள் என்றும், 14 பேர் அதற்கு எதிராகவும் வாக்களித்தனர், ஆனால் 5 எபோர்களும் குற்றமற்றவர்கள் என வாக்களித்ததால் அவர் விடுவிக்கப்பட்டார். 

## குறிப்புகள்

பகுப்பு:எசுபார்த்தா ஈடுபட்ட போர்கள்
பகுப்பு:ஏதென்சு ஈடுபட்ட போர்கள்
பகுப்பு:கிமு 404
பகுப்பு:கிமு 403
மாயாப்பூர்

**மாயப்பூர்** (**Mayapur**) இந்தியாவின்  மேற்கு வங்காள மாநிலத்தின் நாடியா மாவட்டத்தின் கிருஷ்ணாநகர் சதர் தாலுகவில் உள்ள நவதீபம் ஊராட்சி ஒன்றியத்தில் அமைந்த  இசுலாமிய மீனவர்கள் வாழும் பகுதியாகும். கங்கை ஆற்றின் துணையாறுகளான ஜலங்கி ஆறு மற்றும் பாகீரதி ஆறுகள் கூடுமிடத்தில் மாயப்பூர் அமைந்துள்ளது. இவ்வூர் கௌடிய வைணவ மையமாக உள்ளது. பக்திவேதாந்த சுவாமி பிரபுபாதாவின் சமாதி மாயாப்பூரில் உள்ளது. இஸ்கான் அமைப்பின் தலைமையிடமாக மாயாப்பூர் உள்ளது. இங்கு சந்திரோதயக் கோயில் உள்ளது. மாயப்பூர் கொல்கத்தாவிற்கு வடக்கே 130 கிலோ மீட்டர் தொலைவில் உள்ளது.

## படக்காட்சிகள்

Mayapur Ferry ghat at Mayapur, Nadia 02.jpg|மாயாப்பூர் படகுத் துறை 
Samadhi Mandir of Srila Prabhupada, Mayapur 07102013 04.jpg|பக்திவேதாந்த சுவாமி பிரபுபாதா சமாதிக் கோயில்
Main gate of ISKCON, Mayapur 07102013.jpg|மாயாப்பூர் இஸ்கான் கோயிலின் நுழைவாயில் 
Crossing the Jalangi river at Mayapur.JPG| மாயாப்பூரில் பாயும் ஜலங்கி ஆறு
ISKCON Campus - Mayapur - Nadia 2017-08-15 2005.JPG|மாயாப்பூர் இஸ்கான் வளாகம்

## அடிக்குறிப்புகள்

## மேற்கோள்கள்

* 
* 

## வெளி இணைப்புகள்

* Yoga-Pitha - Holy birthplace of Shri Chaitanya Mahaprabhu
* Mayapur in photos & video clips
* Sri Mayapur Dham, ISKCON Mayapur main site
* ISKCON Mayapur Design Archive
* Murtis in ISKCON Mayapur
* Mayapur/Navadvipa
* MayaPur Dham Yatra
* 

பகுப்பு:இந்து புனித நகரங்கள்
பகுப்பு:நதியா மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ஜெர்

**ஜெர்** (**Djer** (or **Zer** or **Sekhty**) பண்டைய எகிப்தை ஆண்ட முதலாம் வம்சத்தின் (கிமு 3100 – கிமு 2900) மூன்றாம் பார்வோன் ஆவார். இவர் கிமு 3000 ஆண்டில்  பண்டைய எகிப்தை 40 ஆண்டுகள் ஆட்சி செய்தார். இவர் மெம்பிஸ் நகரத்தை தலைநகராகக் கொண்டு எகிப்தை ஆண்டார்.

இவர் கிமு 31-ஆம் நூற்றாண்டின் நடுவில் வரை வாழ்ந்தார். இவரது மம்மியின் முன் கை மற்றும் இவரது மனைவியின் மம்மியும்  எகிப்தியவியல் அறிஞர் *பிளிண்டர் பெட்ரி* என்பவர் அகழாய்வில் கண்டுபிடித்தார்.

இவரது பெயர் பலெர்மோ கல், அபிதோஸ் மன்னர்கள் பட்டியல் மற்றும் துரின் மன்னர்கள் பட்டியல்களின் குறுங்கல்வெட்டுகளில் காணப்படுகிறது.

ஜெர் மற்றும் அவரின் தந்தை ஹோர்-ஆகாவின் கல்லறைகள் அபிதோஸ் நகரத்திற்கு அருகே உள்ள உம் எல்-காப் பகுதியில் அகழாய்வில் கண்டுபிடிக்கபட்டது.

## படக்காட்சிகள்

File:Djer 1.jpg|ஹோர்-ஜெர் கோட்டையின் பெயர் பொறித்த சிறு தந்தம்  
File:Djer seal c.jpg| மன்னர் ஜெர்ரின் முத்திரை, அபிதோஸ் 
File:CeremonialFlintKnife Djer mod noBG.jpg|மன்னர் ஜெர் பெயர் பொறித்த தங்கப் கைப்பிடி கொண்ட எரிகல்லாலான கத்தி, ஒண்டோரிய அரச அருங்காட்சியகம் 
File:Djer-ButcherKnife-CloseUp_RoyalOntarioMuseum.png|மன்னர் ஜெர் பெயர் பொறித்த தங்கப் கைப்பிடி கொண்ட எரிகல் கத்தி  
File:Label from Tomb of King Djer.jpg|அபிதோஸ் கல்லறையில் மன்னர் ஜெர்ரின்  முத்திரை
File:King Djer. Ivory tag from Abydos, tomb O. Petrie, Royal Tombs II. p.23, pl. Va.11 (Ashmolean).jpg|மன்னர் ஜெர் கல்லறையில் கிடைத்த முத்திரை, அபிதோஸ்


## இதனையும் காண்க

* பாரோக்களின் பட்டியல்
* எகிப்தின் முதல் வம்சம்
* எகிப்தின் துவக்க கால அரச மரபுகள்
* அபிதோஸ்

## மேற்கோள்கள்

## உசாத்துணை
* Toby A. H. Wilkinson, *Early Dynastic Egypt*, Routledge, London/New York 1999, , 71-73
* Toby Wilkinson, Royal Annals of Ancient Egypt: The Palermo Stone and Its Associated Fragments, (Kegan Paul International), 2000.

## வெளி இணைப்புகள்

பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
எம்டன் ஆழம்

**எம்டன் ஆழம்** (*Emden Deep*) தென்மேற்கு பசிபிக் பெருங்கடலில் உள்ள ஆழமான பகுதியாகும். காலாத்தியா ஆழம் என்ற பெயராலும் இப்பகுதி அழைக்கப்படுகிறது. 10540 மீட்டர் ஆழம் (34,580 அடி) கொண்ட பிலிப்பீன் அகழியைக் காட்டிலும் 6000 மீட்டர் அதிக ஆழம் (20000 அடி) கொண்டதாக எம்டன் ஆழம் கருதப்படுகிறது. 

1927 ஆம் ஆண்டு செருமானிய கப்பலான எம்டனால் எம்டன் ஆழம் முதன் முதலில் கண்டுபிடிக்கப்பட்டது. முதன்முதலில் 1951 ஆம் ஆண்டு டென்மார்க்கு  நாட்டு கப்பலான கலாத்தியாவால் அதன் இரண்டாவது பயணத்தில் விரிவாக ஆராயப்பட்டது. இதனால்தான் காலாத்தியா ஆழம் என்ற பெயரையும் இப்பகுதி பெற்றது. மீன்கள், பன்முகக்காலிகள், முட்தோலிகள், பாக்டீரியாக்கள் போன்றவை டென்மார்க்கு நாட்டின் காலாத்தியா  பயணத்தின் போது சேகரிக்கப்பட்ட உயிரியல் மாதிரிகளாகும். இவை அங்கு உயிர்வாழ்வது மட்டுமல்லாமல், கடலின் ஆழமான பகுதிகளில் செழித்து வளர்ந்தன என்பதையும் இப்பயணம் முதன்முறையாக நிரூபித்தது. இப்பயணத்தின் போது, ​​பிலிப்பீன்சு அகழி கடலின் ஆழமான பகுதியாக இருந்தது.

மார்ச் 23, 2021 ஆம் ஆண்டு மார்ச்சு மாதம் 23 ஆம் நாள் அமெரிக்க கடலடி ஆய்வாளர் விக்டர் வெசுகோவோவும்  பிலிப்பீன்சு கடல் ஆய்வாளர் தியோ புளோரன்சு ஓண்டாவும் எம்டன் ஆழத்திற்கான முதல் குழுவாக கடலுக்குள் இறங்கினர். இந்த பயணத்தில் நீருக்கடியில் கடற்பரப்புக்கு அருகில் பரந்த குப்பைகள் இருந்ததை கண்டுபிடித்தனர்.
## மேற்கோள்கள்

பகுப்பு:பெருங்கடல் அகழிகள்
மாஸ் விங்ஸ்

**மாஸ் விங்ஸ்** (ஆங்கிலம்: *MASwings* (*MASwings Sdn Bhd*); மலாய்: *MASwings*) என்பது கிழக்கு மலேசியாவில் வட்டார வானூர்திச் சேவைகளை வழங்கி வரும் ஒரு வானூர்தி நிறுவனமாகும். சபா, சரவாக் மாநிலங்களில் உள்ள நாட்டுப்புற நகரங்களுக்குச் சேவை  வழங்குவதை *(Rural Air Services)* இலக்காகக் கொண்டு உள்ளது. இந்த நிறுவனம் மலேசியா எயர்லைன்சு நிறுவனத்தின் துணை நிறுவனமாகும். 

ஏர் ஏசியா எக்சு *(AirAsia X)* அல்லது பிளை ஏசியன் எக்பிரஸ் *(FlyAsianXpress)* எனும் விமான நிறுவனம் 2006; 2007-ஆம் ஆண்டுகளில் சபா, சரவாக் மாநிலங்களில் நாட்டுப்புற விமானச் சேவையை வழங்கி வந்தது. அதற்கு முன்னர் மலேசியா எயர்லைன்சு நிறுவனம் 1965-ஆம் ஆண்டில் இருந்து 2006-ஆம் ஆண்டு வரை அந்தச் சேவையில் ஈடுபட்டு வந்தது. 

இந்த இரு நிறுவனங்களுக்குப் பிறகு மாஸ் விங்ஸ், அதே நாட்டுப்புறச் சேவையை நடத்தி வருகிறது. இந்த நிறுவனம் இதன் சேவையை 2007 அக்டோபர் மாதம் 1-ஆம் தேதி தொடங்கியது. இதன் தலைமையகம் தற்சமயம் சபா, கோத்தா கினபாலு பன்னாட்டு வானூர்தி நிலையத்தில் உள்ளது.

இதற்கும் முன்னர் மாஸ் விங்ஸ் நிறுவனத்தின் தலைமையகம் மிரி வானூர்தி நிலையத்தில் இருந்தது.

## சேவைகள்
; மலேசியா
*  சபா
**கோத்தா கினபாலு - கோத்தா கினபாலு பன்னாட்டு வானூர்தி நிலையம் தலைமை முனையம்
** கூடாட் - கூடாட் வானூர்தி நிலையம் 
** லகாட் டத்து - லகாட் டத்து வானூர்தி நிலையம்
** சண்டக்கான் - சண்டக்கான் வானூர்தி நிலையம்
** தாவாவ் - தாவாவ் வானூர்தி நிலையம்
*  லபுவான்
** லபுவான் - லபுவான் வானூர்தி நிலையம்
*  சரவாக்
** மிரி - மிரி வானூர்தி நிலையம் 
** கூச்சிங் - கூச்சிங் பன்னாட்டு வானூர்தி நிலையம்
** பாகெலாலான் - பாகெலாலான் வானூர்தி நிலையம்
** பாரியோ - பாரியோ வானூர்தி நிலையம்
** பிந்துலு - பிந்துலு வானூர்தி நிலையம்
** லாவாஸ் - லாவாஸ் வானூர்தி நிலையம்
** லிம்பாங் - லிம்பாங் வானூர்தி நிலையம்
** லோங் ஆகா - லோங் ஆகா வானூர்தி நிலையம்
** லோங் பங்கா - லோங் பங்கா வானூர்தி நிலையம்
** லோங் லேலாங் - லோங் லேலாங் வானூர்தி நிலையம்
** லோங் செரிடான் - லோங் செரிடான் வானூர்தி நிலையம்
** மருடி - மருடி வானூர்தி நிலையம்
** முக்கா - முக்கா வானூர்தி நிலையம்
** முலு - முலு வானூர்தி நிலையம்
** சிபு - சிபு வானூர்தி நிலையம்
** சரிக்கே - தஞ்சோங் மானிஸ் வானூர்தி நிலையம்

* 
** தாராக்கான் கலிமந்தான் - சுவாதா பன்னாட்டு வானூர்தி நிலையம்

## விமானங்கள்

### சேவையில் உள்ள விமானங்கள்

ஜூலை 2020 நிலவரப்படி, மாஸ் விங்ஸ் பின்வரும் விமானங்களைக் கொண்டுள்ளது:





## மேற்கோள்கள்

## மேலும் காண்க
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:மலேசியா விமான நிறுவனங்கள்
கதானி கடற்கரை

**கதானி கடற்கரை** (*Gadani Beach*) அரபிக்கடலில் உள்ள ஒரு கடற்கரையாகும். பாக்கித்தான் நாட்டின் பலுசிசுத்தான் மாநிலம் அப் மாவட்டத்தில் பாயும் அப் நதிக்கும் கதானி நகரத்திற்கும் அருகில் அமைந்துள்ளது. கராச்சி நகரத்திற்கு வடமேற்கே 50 கிலோமீட்டர் தொலைவில் அமைந்துள்ள இந்த கடற்கரை ஒரு சிறந்த சுற்றுலாத் தளமாக விளங்குகிறது. கதானி என்ற மீன்பிடி கிராமத்தின் பெயரால் கடற்கரை அழைக்கப்படுகிறது. 

உலகத்தின் மூன்றாவது பெரிய கப்பல் உடைக்கும் முற்றமான கதானி கப்பல் உடைப்பு முற்றம் கதானி கடற்கரையில் அமைந்துள்ளது. 
 
## படக்காட்சியகம்

File:Clear waters.jpg|தெளிவான நீர்
File:Gadani Beach Top View, Hub, Balochistan, Pakistan.jpg|மேற்புரத்திலிருந்து கதானி கடற்கரையின் தோற்றம்
File:Gadani Beach, Hub, Balochistan, Pakistan.jpg|கதானி கடற்கரை
File:Gadani beach.jpg|கதானி கடற்கரை


## மேற்கோள்கள்

## புற இணைப்பு
* Ships to be broken at Gadani, 2000

பகுப்பு:பாக்கித்தான்
பகுப்பு:கடற்கரைகள்
பக்ரியா குறிப்பட கோபுரம்

**பக்ரியா குறிப்பட கோபுரம்** (*Bahria Icon Tower*) பாக்கித்தான் நாட்டின் கராச்சியில் உள்ள கிளிஃப்டனின் கடலோர நகராட்சியில் கட்டப்பட்டுள்ளது. வானளாவிய வளாகமான இந்த கட்டடம் 62-அடுக்கு கோபுரத்தை உள்ளடக்கியுள்ளது. 300 மீட்டர் (980 அடி) உயரம் கொண்டு பாக்கித்தானின் மிக உயரமான கட்டிடமாகவும் தெற்காசியாவில் ஐந்தாவது உயரமான கட்டிடமாகவும் சிறப்பு பெற்றுள்ளது. வளாகத்திற்கு அருகில் ஒரு 42-அடுக்கு கட்டடத்தையும் உள்ளடக்கியுள்ளது. இது பக்ரியா நகர குழுமத்திற்கு சொந்தமானதாகும்.

## அமைவிடம்
உயர்தர கிளிஃப்டன் பகுதியில் இந்த வளாகம் நான்கு ஏக்கர் நிலப்பரப்பளவில் அமைந்துள்ளது.  8 ஆம் நூற்றாண்டின் ஆன்மீகவாதியாகவும் கராச்சியின் புரவலர் துறவியாகவும் பரவலாகக் கருதப்படும் அப்துல்லா சா காசியின் நினைவிடத்திற்கும் பாக் இப்னே காசிம் பூங்காவிற்கும் அருகில் இவ்வளாகம் அமைந்துள்ளது.

## வரலாறு

பக்ரியா குறிப்பட கோபுரத்தின் கட்டுமானம் 2009  ஆம் ஆண்டு தொடங்கியது. கட்டுமானத்தின் போது, அடித்தளம் அமைப்பதற்கான அகழ்வு பணிகளின்போது போக்குவரத்துக்கு சிரமத்தை ஏற்படுத்தியது.  2017 ஆம் ஆண்டு அக்டோபர் மாதத்தில் இறுதிகட்டப் பணிகள் நிறைவடைந்தன.  நவம்பர் 2018 ஆம் ஆண்டு நவம்பர் மாதத்தில் திருமண மண்டபம் மற்றும் திரையரங்கம் நிறுவப்பட்ட இடத்தில் சிறிய தீ விபத்து ஏற்பட்டது. பக்ரியா குழுமத்தின் உரிமையாளரான மாலிக் ரியாசு மீதான ஊழல் குற்றச்சாட்டுகளால் கட்டுமானத்தின் வேகம் மந்தமடைந்தது.

## உள்ளமைப்பு
பிரதான கட்டடத்தின் 10 தளங்களில் பெறுநிறுவன அலுவலகங்கள் அமைந்துள்ளன. 40 தளங்கள் அடுக்குமாடி குடியிருப்புகளும், பாக்கித்தானின் மிக உயரமான மொட்டை மாடி உணவகம், இரட்டை அடுக்கு அதிவேக தூக்கிகள், ஒரு பேரங்காடி ஆகியவை இடம்பெரற்றுள்ளன. 16 அதிவேக உயர்த்திகள், 1700 வாகன நிறுத்துமிடங்கள் என மொத்தமாக 2,230,500 சதுரமீட்டர் (24,008,902 அடிகள்) பரப்பளவில் வானளாவி அமைந்துள்ளது.

வளாகத்தின் 62 அடுக்குகள் தரை மட்டத்திற்கு மேலேயும் 7 அடுக்குகள் தரைமட்டத்திற்கு கீழேயும் அமைந்துள்ளன. செல்போர் நிறுவனத்தின் எஃகு கொள்முதல் செய்யப்பட்டு கண்ணாடி முகப்புடன் வலுவூட்டப்பட்ட கருங்கற்காரையால் வளாகம் கட்டப்பட்டுள்ளது.
## விருதுகள்
*இடத்தை திறம்பட பயன்படுத்தியதற்காகவும், பயன்பாட்டை அதிகப்படுத்தியதற்கும்  இவ்வளாகம் கட்டடக்கலை வடிவமைப்பு விருதுகளை வென்றது.

* 2012 ஆம் ஆண்டு உயர்தர கட்டிடக்கலைக்கான ஆசியா பசிபிக்கின் பன்னாட்டு சொத்து விருதை இவ்வளாகம் வென்றது.

## படக்காட்சியகம்

## மேற்கோள்கள்

## புற இணைப்புகள்

பகுப்பு:பாக்கித்தானிலுள்ள கட்டிடங்கள்
பிலிப்பீன்சு வன ஈப்பிடிப்பான்

**பிலிப்பீன்சு வன ஈப்பிடிப்பான்** (*Philippine jungle flycatcher*)(*சையோரினிசு உரூபிகாடா*) என்பது பழைய உலகப் பறக்கும் பறவை குடும்பமான முயுசிகாபிடேயில் உள்ள ஒரு பாஸரின் பறவை சிற்றினமாகும். இது பிலிப்பீன்சு தீவுகளில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

இந்த சிற்றினம் முன்பு *ரைனோமியாஸ்* பேரினத்தில் வகைப்படுத்தப்பட்டது. ஆனால் 2010ஆம் ஆண்டு மூலக்கூறு தொகுதிபிரிப்பாய்வின் முடிவுகளின் அடிப்படையில் *சையோரினிசுக்கு* மாற்றப்பட்டது. சுலா தீவுக்கூட்டத்தில் காணப்படும் சுலா வன ஈப்பிடிப்பான் (சை. ஓகுலரிசு) மற்றும் போர்னியோவைச் சேர்ந்த குரோக்கர் வன ஈப்பிடிப்பான் (சை*. ரூபிகிரிசா*) ஆகியவை 2021-ல் பன்னாட்டு பறவையியல் மாநாட்டில் தனித்தனி சிற்றினங்களாகப் பிரிக்கப்பட்டன. இந்த சிற்றினம் சிவப்பு வால் வன ஈப்பிடிப்பான் என்பதிலிருந்து பிலிப்பீன்சு வன ஈப்பிடிப்பான் என மறுபெயரிடப்பட்டது.

## மேற்கோள்கள்

பகுப்பு:ஈ-பிடிப்பான்கள்
கூடாட் வானூர்தி நிலையம்

**கூடாட் வானூர்தி நிலையம்** ; (ஆங்கிலம்: *Kudat Airport (KIA)*; மலாய்: *Lapangan Terbang Miri*) என்பது மலேசியா, சபா மாநிலத்தின் கூடாட் நகரில் அமைந்துள்ள ஒரு வானூர்தி நிலையம் ஆகும்.

சபா மாநிலத்தின் கூடாட் பிரிவில் வாழும் மக்களுக்கான வானூர்திச் சேவை மையமாக விளங்குகிறது. கூடாட் நகரம் கோத்தா கினபாலுவில் இருந்து 190 கி.மீ. தொலைவில், கூடாட் தீபகற்பத்தில் அமைந்து உள்ளது.

போர்னியோ தீவின் உச்ச மட்ட வடக்குப் பகுதி கிராமமான தஞ்சோங் சிம்பாங் மெங்காயாவ் *(Tanjung Simpang Mengayau)* கிராமத்திற்கு மிக அருகில் இந்த வானூர்தி நிலையம் உள்ளது.

## பொது

கூடாட் வானூர்தி நிலையம் ஒரு பழைய இராணுவ வானூர்தி நிலையத்தின் தளத்தில் கட்டப்பட்டது. இரண்டாம் உலகப் போரில் ஜாவா மற்றும் உள்ளூர் ஆட்களின் கட்டாய உழைப்பைப் பயன்படுத்தி, ஜப்பானிய ஏகாதிபத்திய இராணுவம் விமான நிலையத்தைக் கட்டியது.

இரண்டாம் உலகப் போரின் போது, ஓடு பாதை அமைப்பதற்கு, தார் பற்றாக்குறையினால் பவளப் பாறைகளைப் பயன்படுத்தி இருக்கின்றனர். இந்த நிலையம் கட்டப்படும் போது, கட்டாய உழைப்பின் காரணமாகவும்; மலேரியா நோயினாலும் 50-க்கும் மேற்பட்டவர்கள் இறந்து விட்டார்கள்.

இருப்பினும், மூன்று ஆண்டுகளுக்குப் பிறகு, 1945-ஆம் ஆண்டில் அமெரிக்காவின் B 52 ரக விமானங்களின் குண்டுவீச்சுகளால் ஓடு பாதை பெரிதும் பாதிக்கப்பட்டது. இறுதியில் பயன்படுத்த முடியாத அளவுக்கு சேதமடைந்தது.

### சேவை

## விபத்து
* 10 அக்டோபர் 2013 — கோத்தா கினபாலு நகரில் இருந்து கூடாட் விமான நிலையத்திற்குச் சென்ற மாஸ் விங்ஸ் விமானம் *(Otter 9M-MDM)* விபத்துக்குள்ளானது. 
ஓடுபாதையில் இருந்து தள்ளிச் சென்று ஒரு வீட்டின் மீது மோதி சேதம் அடைந்தது. இந்த விபத்தில் துணை விமானி உட்பட இரண்டு பேர் இறந்ததாக உறுதி செய்யப்பட்டது.

## காட்சியகம்
கூடாட் வானூர்தி நிலையத்தின் சில காட்சிகள்:

File:Kudat Sabah LapanganTerbang-3.jpg|
File:Kudat Sabah LapanganTerbang-4.jpg|
File:Kudat Sabah LapanganTerbang-5.jpg|
File:Kudat Sabah LapanganTerbang-2.jpg|


## மேற்கோள்கள்

## வெளி இணைப்புகள்

* Short Take-Off and Landing Airports (STOL) at Malaysia Airports Holdings Berhad

## மேலும் காண்க
* கூடாட்
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

பகுப்பு:சரவாக்
பகுப்பு:மலேசிய வானூர்தி நிலையங்கள்
ஓடி விளையாடு தாத்தா

**ஓடி விளையாடு தாத்தா** (*Odi Vilayaadu Thatha*) 1977 ஆம் ஆண்டு டி. என். பாலுவின் கதை, வசனம் இயக்கத்தில் வெளிவந்த தமிழ்த் திரைப்படமாகும். இத்திரைப்படத்தை கே. பி. தங்கவேல் தயாரித்தார். இப்படத்தில் சிறீகாந்த், சிறீபிரியா முக்கியக் கதாபாத்திரத்தில் நடித்திருந்தனர்.

## நடிகர்கள்

;நடிகர்கள்
* சிறீகாந்த் 
* சிறீபிரியா 
* வி. கே. ராமசாமி
* எஸ். ஏ. அசோகன்
* சுருளி ராஜன்
* ரவிசங்கர்
* ஜெய்கணேஷ் 
* வி. கோபாலகிருஷ்ணன் 
* வி. எஸ். ராகவன் 
* உசிலைமணி
* குள்ளமணி 

;நடிகைகள்
* மனோரமா
* காந்திமதி
* உஷா ராணி
* கீதா சௌத்திரி
* சாந்தா
* பிருந்தா துளசி
* ஜெயசந்திரா

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர்கள் கண்ணதாசன், வாலி, திருப்பத்தூரான் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
* ஓடி விளையாடு தாத்தா
* ஓடி விளையாடு தாத்தா திரைப்படம்

பகுப்பு:1977 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பாகெலாலான் வானூர்தி நிலையம்

**பாகெலாலான் வானூர்தி நிலையம்** ; (ஆங்கிலம்: *Ba'kelalan Airport (KIA)*; மலாய்: *Lapangan Terbang Ba'kelalan*) என்பது மலேசியா, சரவாக் மாநிலத்தில் லிம்பாங் பிரிவு, லாவாஸ் மாவட்டத்தில் அமைந்துள்ள ஒரு வானூர்தி நிலையம் ஆகும்.

ஒன்பது கிராமங்களின் குழுமத்தை பாகெலாலான் என்று அழைக்கிறார்கள். இந்தக் கிராமக் குழுமம் மலிகான் பீட பூமியில் *(Maligan Highlands)*; கடல் மட்டத்தில் இருந்து சுமார் 3,000 அடி (910 மீ) உயரத்தில் உள்ளது. 

இந்தோனேசியா கலிமந்தான் எல்லையில் இருந்து 4 கி.மீ. தொலைவிலும்; சரவாக் லாவாஸ் நகரத்தில் இருந்து 150 கி.மீ. தொலைவிலும் உள்ளது.

## பொது
பாகெலாலான் மலைப்பகுதியில் உள்ள ஒன்பது கிராமங்களில் வாழும் மக்கள் அனைவரும் லுன் பாவாங் பழங்குடி இனத்தைச் சேர்ந்தவர்கள். இவர்களுக்கான மருத்துவப் பொருட்கள்; மற்ற அத்தியாவசியப் பொருட்களைக் கொண்டு செல்லவும்; அங்கு உள்ளவர்களை பாரியோ; லாவாஸ்; மிரி நகரங்களுக்குக் கொண்டு வரவும் இந்த வானூர்தி நிலையம் பயன்படுகிறது. 19 இருக்கைகள் கொண்ட சிறிய விமானங்கள் பயன்படுத்தப் படுகின்றன.

பாகெலாலான் எனும் பெயர் கெலாலான் நதியின் *(Kelalan River)* பெயரில் இருந்து உருவானது. ’பா’ எனும் முன்சொல் லுன் பவாங் மொழியில் ஈரமான நிலங்கள் என்று பொருள். இரண்டும் சேர்ந்து பாகெலாலான் என்று ஓர் இடத்தின் பெயரானாது.

### மலை உப்பு

குளிர்ந்த மலைக் காலநிலையில், இங்கு ஆப்பிள், மாண்டரின் ஆரஞ்சு போன்ற பழ மரங்கள் வளர்க்கப் படுகின்றன. இங்கு அரிசியும் உற்பத்தி செய்யப்படுகிறது. 

மேலும் மலை உப்பு அருகிலுள்ள மலைகளில் இருந்து கிடைக்கிறது. இந்தப் பகுதியில் வாழும் மக்கள்  அனைவரும் கிறிஸ்தவ இனத்தைச் சேர்ந்தவர்கள்.

### சேவை

## விபத்து
* 2008 செப்டம்பர் 13-ஆம் தேதி. ஒரு விமானம் (DHC-6 Twin Otte) தரையிறங்கும் போது ஓடுபாதையைத் தாண்டிச் சென்று விபத்துக்குள்ளானது. விமானத்தில் இருந்த பதினான்கு பேரும் உயிர் தப்பினர்.

## மேற்கோள்கள்

## வெளி இணைப்புகள்
* Short Take-Off and Landing Airports (STOL) at Malaysia Airports Holdings Berhad]

## மேலும் காண்க
* பாகெலாலான்
* பாரியோ
* மிரி
* சிறு தொலைவு வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
மெர்நெய்த்

**மெர்நெய்த்** (**Merneith**), பண்டைய எகிப்தை ஆண்ட  முதல் வம்சத்தின் நான்காம் பார்வோன் ஜெத்தின் பட்டத்து அரசி ஆவார். மன்னர் ஜெத் சிறு குழந்தையான  டென்னை விட்டு இறந்த பின்னர்,  பட்டத்து அரசி மெர்நெய்த், இளவரசர் டென்னின் சார்பில் எகிப்தின் காப்பாட்சியராகவும்,  இணை ஆட்சியாளராகவும் கிமு 2950 முதல் செயல்பட்டவர். வரலாற்றில் இவரே  உலகின் மற்றும் எகிப்தின் அரசி ஆவார். (எகிப்திய பண்பாட்டின்படி, பெண்கள் முடிசூட்டிக் கொண்டு அரசாள முடியாது. ஆனால் சிறு வயது பட்டத்து இளவரசர்கள் மற்றும் உடல் நலமற்ற பார்வோன்களுடன் இணை ஆட்சியாளர்களாக எகிப்தை ஆட்சி செய்ய முடியும்.)

அரசி மெர்நெய்த், பார்வோன் ஜெர்ரின் மகளும், பார்வோன் ஜெத்தின் மனைவியும், பார்வோன் டென்னின்  தாயும், எகிப்தின் முதல் பார்வோன் நார்மெரின் பேத்தியும் ஆவார்.

## [[அபிதோஸ்]] கல்லறைகள்

 

பண்டைய அபிதோஸ் நகரத்தில் எகிப்தின் முதல் வம்சம் மற்றும் இரண்டாம் வம்ச மன்னர் குடும்பத்தினர்களின் கல்லறைகளுடன், அரசு மெர்நெய்த்தின் கல்லறையும் உம் எல்-காப் எனுமிடத்தில் கண்டுபிடிக்கப்பட்டது. அதில் அரசி மெர்நெய்த் போன்ற இரண்டு கற்சிலைகள் கண்டுபிடிக்கப்பட்டது.   

1900-ஆம் ஆண்டில் எகிப்தியவியல் அறிஞர் *பிளிண்டர்ஸ்  பெட்ரி* என்பவர் அபிதோஸ் நகரத்தில் அரசி மெர்நெய்த்தின் கல்லறையைக் கண்டுபிடித்தார், அதன் இயல்பு காரணமாக, அது முன்னர் அறியப்படாத பார்வோனுக்கு சொந்தமானது என்று நம்பினார். கல்லறையைத் தோண்டப்பட்ட போது களிமண் செங்கற்களால் வரிசையாக அமைக்கப்பட்ட ஒரு பெரிய நிலத்தடி அறை இருப்பதாகக் காட்டப்பட்டது. அரசி மெர்நெய்த்தின் கல்லறையச் சுற்றிலும்  குறைந்தபட்சம் 40 பணியாளரின் துணை கல்லறைகளும் இருந்தது. 

## இதனையும் காண்க
*பண்டைய எகிப்திய அரசிகள்
## மேற்கோள்கள்

பகுப்பு:பெண் பரோவாக்கள்
பகுப்பு:பண்டைய எகிப்து
பகுப்பு:எகிப்தின் முதல் வம்சம்
மலேசியா-நியூசிலாந்து தடையிலா வர்த்தக ஒப்பந்தம்

**மலேசியா-நியூசிலாந்து தடையிலா வர்த்தக ஒப்பந்தம்** (*Malaysia–New Zealand Free Trade Agreement*) மலேசியாவின் தலைநகரமான கோலாலம்பூரில் 2009 ஆம் ஆண்டு அக்டோபர் மாதம் 26 ஆம் தேதியன்று  கையெழுத்தானது.

மலேசியா நாடு நியூசிலாந்திற்கு கிடைத்துள்ள எட்டாவது பெரிய ஏற்றுமதிக்குரிய நாடாகும். 2008 ஆம் ஆண்டு ஏறக்குறைய 8 பில்லியன் டாலர் மதிப்புள்ள வர்ட்தக ஏற்றுமதியை நியூசிலாந்து நாடு எட்டியது. இவ்வொப்பந்தம் நியூசிலாந்து நாடாளுமன்றத்தால் 24 ஜூன் 2010 ஆம் ஆண்டு சூன் மாதம் 10 ஆம் நாளன்று  அங்கீகரிக்கப்பட்டு  2010 ஆம் ஆண்டு ஆகத்து மாதம் முதல் நாள் முதல் நடைமுறைக்கு வந்தது.

## மேற்கோள்கள்

பகுப்பு:மலேசியாவின் ஒப்பந்தங்கள்
பகுப்பு:நியூசிலாந்து
பாரியோ வானூர்தி நிலையம்

**பாரியோ வானூர்தி நிலையம்** ; (ஆங்கிலம்: *Bario Airport (KIA)*; மலாய்: *Lapangan Terbang Bario*) என்பது மலேசியா, சரவாக் மாநிலத்தில் மிரி பிரிவு; மிரி மாவட்டத்தில் உள்ள ஒரு வானூர்தி நிலையம் ஆகும்.

பாரியோவிற்கு மிரி; மருடி நகர்களில் இருந்து வழக்கமான விமானச் சேவைகள் உள்ளன. பாரியோவில் முதல் விமான ஓடுதளம் சமய நோக்கங்களுக்காக 1953-இல் கட்டப்பட்டது. 

சரவாக் காலனித்துவ அரசாங்கம் 1961-இல் அந்த விமான ஓடுதளத்தை கையகப்படுத்தியது. ஒரு புதிய விமான ஓடுதளம் 1996-இல் கட்டி முடிக்கப்பட்டது. 

## பொது

பாரியோ என்பது 1000 மீ (3280 அடி) உயரத்தில் உள்ள பீடபூமியாகும். 13 முதல் 16 கிராமங்களைக் கொண்டது. கெலாபிட் சமூகத்தினர் அந்த உயர்நிலத்தில் நெல் சாகுபடி செய்கிறார்கள். 

"பரியோ" என்ற பெயர் கெலாபிட் மொழியில் இருந்து வந்தது. "காற்று" என்று பொருள். பாரியோவை "சாங்க்ரி-லா" Shangri-La சொர்க்கம் என்றும் அழைக்கிறார்கள்.

### சேவை

## மேற்கோள்கள்

## வெளி இணைப்புகள்
* Short Take-Off and Landing Airports (STOL) at Malaysia Airports Holdings Berhad]

## மேலும் காண்க
* பாரியோ
* மிரி
* சிறு தொலைவு வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
புட்டா சுதாகர் யாதவ்

**புட்டா சுதாகர் யாதவ்**  (*Putta Sudhakar Yadav*)  ஓர் இந்திய அரசியல்வாதியாவார்.  தொழிலதிபருமாக இருந்த  இவர் திருமலை திருப்பதி தேவசுதானத்தின் அறங்காவலர் குழுவின் முன்னாள் தலைவராக இருந்தார். 1964ஆம் ஆண்டு நவம்பர் மாதம் 21ஆம் தேதியன்று இவர் பிறந்தார்.

## அரசியல் வாழ்க்கை
புட்டா சுதாகர் யாதவ் 2014 ஆம் ஆண்டு  நடைபெற்ற தேர்தலில் மைடுகூர் சட்டமன்றத் தொகுதியில் தெலுங்கு தேசம் கட்சியின் வேட்பாளராகப் போட்டியிட்டு 11,522 வாக்குகள் வித்தியாசத்தில் தோல்வியடைந்தார்.  ஆந்திரப் பிரதேச அரசால் 2015ஆம் ஆண்டு ஏப்ரல் மாதம் 27ஆம் தேதியன்று  திருமலை திருப்பதி தேவசுதானத்தின் அறங்காவலர் குழுவின் இயக்குநராக நியமிக்கப்பட்டார். பின்னர் இவர் 11 ஏப்ரல் 2018 அன்று திருமலை திருப்பதி தேவசுதானத்தின்  தலைவராக நியமிக்கப்பட்டார். 2019ஆம் ஆண்டு சூன் மாதம் 19  அன்று பதவி விலகினார்.

## மேற்கோள்கள்

பகுப்பு:1964 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
நாயகி தேவி

**ராணி நாயகி தேவி** ( *Naiki Devi* ) என்பவர் சோலங்கி வம்சத்தின் ராணியாக இருந்தார். இவர் 1175 ஆம் ஆண்டு முதல் தனது மகன் இரண்டாம் மூலராஜாவின் குழந்தைப் பருவத்தில் சோலங்கி வம்சத்தின் (சோலங்கி இராஜபுத்திரர்கள்) ஆட்சி பிரதிநிதியாக இருந்தார்.   . இவர் சந்தேல மன்னன் பேரரசர் பரமார்த்தியின் குடும்பத்தில் பிறந்திருக்கலாம்.  இவர் சௌளுக்கிய மன்னன் அஜயபாலனை மணந்தார் .  1178 இல், ராணி நாயகி தேவி இராஜ்புத்திர கூட்டமைப்பைக் கசக்ரடா போரில் வழிநடத்தி, கோரி முகமதுவை கதாராராகதக் கணவாயில் தோற்கடித்தார். கோரி முகமது இந்தப் போரில் தோல்வியடைந்த பிறகு பாலைவனம் வழியாக ஆப்கானித்தானுக்கு பின்வாங்க வேண்டிய கட்டாயம் ஏற்பட்டது. 

## வாழ்க்கை
மெருதுங்காவின் பிரபந்தசிந்தாமணியின் கூற்றுப்படி இவருடைய முந்தைய வாழ்க்கை தெரியவில்லை. இவர் பரமார்த்தி மன்னன் ஒருவரின் மகள். இந்த பரமார்த்தி முன்பு கதம்ப மன்னர் பெர்மாதிதேவன் என்று தவறாக ஊகிக்கப்பட்டது. ஆனால் குறிப்பிடத்தக்க வரலாற்றாசிரியர் அசோக் குமார் மஜும்தாரின் கூற்றுப்படி, அவர் சந்தேலப் பேரரசர் பரமார்த்தியின் மகளாக இருக்கலாம்  (கி.பி. 1165-1203 பொ.ச.).

இவர் சோலங்கிய ஆட்சியாளரான அஜயபாலனை மணந்தார். இவர்களுக்கு மூலராஜா என்ற மகன் பிறந்தார். பின்னர் மூலராஜா தனது தந்தையின் மரணத்திற்குப் பிறகு அரசரானார். மூலராஜா 1175-இல் அரசனானபோது உரிய வயது அடையாத காரணத்தால் நாயகி தேவி தனது மகனுக்கு ஆட்சியாளராக இருந்தார். 

தனது மகனின் குழந்தைப் பருவத்தில், நாயகி தேவி சோலங்கியப் பேரரசின் ஆட்சியாளராக இருந்தார். அந்த நேரத்தில்தான் கோரி முகமது பொ.ச. 1178-இல் தார்ப் பாலைவனம் வழியாக இந்தியா மீது படையெடுத்தார். வரலாற்றாசிரியர் மெருதுங்கா வழங்கிய விரிவான விளக்கத்தில், நாயகி தேவி தனது மகன் மூலராஜாவை மடியில் எடுத்துக்கொண்டு சோலங்கிப் படையின் தலைமையில் அணிவகுத்துச் சென்று, கதாராராகதக் கணவாயில் கோரி படைகளைத் தோற்கடித்து, தனது மகனுக்கு "கஜினி மன்னனை வென்றவர்" என்ற பட்டத்தைப் பெற்றுத் தந்தார். போரின் இடம் அபு மலையின் அடிவாரத்தில் உள்ள காயந்த்ரா என்ற கிராமமாக அடையாளம் காணப்பட்டுள்ளது.    

## சான்றுகள்

பகுப்பு:இராஜஸ்தான் வரலாறு
அச்சலேசுவர் மகாதேவர் கோயில்

**அச்சலேசுவர் மகாதேவர் கோயில்** (*Achaleshwar Mahadev Temple*) என்பது இந்தியாவின் ராஜஸ்தானின் சிரோஹி மாவட்டத்திலுள்ள ஆபு சாலை வட்டம், அச்சல்கர் கோட்டைக்கு வெளியே அமைந்துள்ள ஒரு சிவன் கோயிலாகும்.

இக்கோயில் கி.பி 9 ஆம் நூற்றாண்டில் கட்டப்பட்டதாக நம்பப்படுகிறது. மேலும் பரமார வம்சத்தால் கட்டப்பட்டதாகவும் தெரிகிறது. இந்த வம்சம் கோட்டையின் அசல் கட்டமைப்பைக் கட்டிய பெருமைக்குரியது. பின்னர் புனரமைக்கப்பட்டு, புதுப்பிக்கப்பட்டு, கிபி 1452 இல் மஹாராணா கும்பாவால் அச்சல்கர் என்று பெயரிடப்பட்டது. 

## சான்றுகள்

## வெளியிணைப்புகள்
*Achaleshwar Temple history
*Mount Abu Tourism
*Rajasthan Tourism
*Achaleshwar Mahadev Temple - The Divine India

பகுப்பு:இந்தியாவில் உள்ள சிவன் கோயில்கள்
அச்சல்கர் கோட்டை

**அச்சல்கர்** கோட்டை ( *Achalgarh Fort* ) என்பது இந்தியாவின் இராஜஸ்தானில் அபு மலைக்கு வடக்கே 11 கிலோமீட்டர் (6.8 மைல்) ) தொலைவில் அமைந்துள்ள ஒரு கோட்டையாகும். மேலும் இது ஒரு  மலை வாழிடமுமாகும் . இந்த கோட்டை முதலில் பரமார வம்ச ஆட்சியாளர்களால் கட்டப்பட்டது. பின்னர் பொ.ச. 1452 -இல் ராணா கும்பாவால் புனரமைக்கப்பட்டு, புதுப்பிக்கப்பட்டு அச்சல்கர் என்று பெயரிடப்பட்டது. அவரது ஆட்சியின் போது கட்டப்பட்ட 32 கோட்டைகளில் இதுவும் ஒன்றாகும்.

கோட்டை தற்போது பாழடைந்த நிலையில் உள்ளது.  கோட்டையின் முதல் வாயில் "அனுமன்போல்" என்று அழைக்கப்படுகிறது. இது கீழ் கோட்டையின் நுழைவாயிலாக இருந்தது. இது சாம்பல் நிறக் கற்களால் கட்டப்பட்ட இரண்டு கோபுரங்களைக் கொண்டுள்ளது. இது உள் கோட்டையின் நுழைவாயிலாக இருந்தது. 

கோட்டையிலும் அதைச் சுற்றிலும் வரலாற்று மற்றும் மத முக்கியத்துவம் வாய்ந்த சில அம்சங்கள் உள்ளன. அச்சலேசுவர் மகாதேவர் கோயில் கோட்டைக்கு வெளியே உள்ளது. அங்கு சிவனின் பாதம் வணங்கப்படுகிறது. பித்தளையாலான நந்தியும் உள்ளது. கோயிலுக்கு அருகில் ஒரு குளத்தைச் சுற்றி மூன்று கல்லாலான எருமைகள் நிற்கின்றன. கோட்டையில் சைனக் கோவில்களும் உள்ளன. இவை பொ.ச.1513-இல் கட்டப்பட்டன.

## சான்றுகள்

## வெளி இணைப்புகள்
* Dilwara Temples and Nakki Lake in Mount Abu
பகுப்பு:இராஜஸ்தான் கோட்டைகள்
பகுப்பு:Coordinates on Wikidata
ஜெத்

**ஜெத்** (**Djet**), பண்டைய எகிப்தை கிமு 2980-இல் பத்தாண்டுகள் ஆண்ட முதல் வம்சத்தின் நான்காம் மன்னர் ஆவார். ஜெத்தின் ஓரசு பெயர் பாம்பு என்பதாகும். எனவே இம்மன்னரின் பெயர் குறித்த இடங்களில் பருந்துடன் கூடிய பாம்புச் சின்னம் இருக்கும்.

மன்னர் ஜெர்ரின் மகனான ஜெத் தனது சகோதரிகளான மெர்நெய்த், அஹென்நெய்த் ஆகியோர்களை மணந்தவர். மன்னர் ஜெத்திற்கும்-அரசி மெர்நெய்த்திற்கும் பிறந்தவரே இளவரசன் டென். டென் சிறுவனாக இருக்கும் போதே மன்னர் ஜெத் இறந்து விடுகிறான். எனவே தனது இளம் மகன்  டென்னை அரியணையில் அமர்த்திய மெர்நெய்த்,  டென்னின் காப்பாட்சியாராக  எகிப்தை ஆட்சி செய்கிறார்.

## கல்லறை
 
 

நாடு எகிப்தின்   உம் எல்-காப் எனுமிடத்தில் கல்லறை எண் Z-இல்  மன்னர் ஜெத் மற்றும் அரசி மெர்நெய்த் கல்லறைகள் உள்ளது. இக்கல்லறையில் மன்னர் ஜெத் உருவ சிறபம், பருந்தை சுற்றி வளைத்த பாம்பின் சிற்பம் கண்டுபிடிககப்பட்டது. மேலும்  செப்புக் கருவிகள் கண்டுபிடிக்கப்பட்டது.
 
## இதனையும் காண்க
*  மெர்நெய்த்
* டென்
* எகிப்தின் முதல் வம்சம்
* பண்டைய எகிப்திய மன்னர்கள்
* பண்டைய எகிப்திய அரசமரபுகள்
## மேற்கோள்கள்

## உசாத்துணை
*Toby A. H. Wilkinson, *Early Dynastic Egypt*, Routledge, London/New York 1999, , 73-74 
*Toby A. H. Wilkinson, Royal Annals of Ancient Egypt: The Palermo Stone and Its Associated Fragments, (Kegan Paul International), 2000.
* 

பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
மங்கரசுவளையபாளையம் தூக்கிவச்சான்பாறை பெருங்கற்காலச்சின்னம்

**மங்கரசுவளையபாளையம் தூக்கிவச்சான்பாறை பெருங்கற்காலச்சின்னம்**  என்பது தமிழ்நாட்டின் ஈரோடு மாவட்டம், நம்பியூர் வட்டம், வேமாண்டபாளையம் கிராமத்தின் அருகே, மங்கரசுவளையபாளையம் கிராமத்தில் அமைந்துள்ளது. 
வரலாற்று ஆய்வாளர்களான முடியரசு, வெள்ளியங்கிரி, மற்றும் ஆனந்தன் ஆகியோரை உள்ளடக்கிய குழுவினர், இங்குள்ள சூரப்பநாயக்கன் குட்டை என்னும் பாறைக்குழியில் ஆய்வு மேற்கொண்டபோது இந்தப் பெருங்கற்கால ஈமச்சின்னத்தைக் கண்டறிந்தனர். இந்தப் பெருங்கற்கால ஈமச்சின்னம் சுமார் 3000 ஆண்டுகள் பழமை வாய்ந்ததாகக் கருதப்படுகிறது. 
## அமைவிடம்
இவ்வூர் நம்பியூரிலிருந்து 9.3 கி.மீ. தொலைவிலும், புளியம்பட்டியிலிருந்து 12.6 கி.மீ. தொலைவிலும், சேவூரிலிருந்து 12.7 கி.மீ. தொலைவிலும், கொளப்பலூரிலிருந்து 22.9 கி.மீ. தொலைவிலும், குன்னத்தூரிலிருந்து 27.2 கி.மீ. தொலைவிலும்,  கோபிச்செட்டிபாளையத்திலிருந்து 30.1 கி.மீ. தொலைவிலும், மாவட்டத் தலைநகரான ஈரோட்டிலிருந்து 61 கி.மீ. தொலைவிலும் அமைந்துள்ளது. வேமாண்டபாளையத்தின் அஞ்சல் குறியீட்டு எண் 641603 ஆகும்.இவ்வூரின் புவியமைவிடம் 77°12'06.8"N அட்சரேகை 11°18'01.9"E தீர்க்க ரேகை ஆகும்.
## சூரப்பநாயக்கன் குட்டை என்னும் பாறைக்குழி பெருங்கற்காலச் சின்னம்
சூரப்பநாயக்கன் குட்டை என்னும் பாறைக்குழியில் கண்டறியப்பட்ட பெருங்கற்காலச் சின்னம் நான்கு பாறைக்கற்களை கொண்டு அமைக்கப்பட்டுள்ளது. இப்பகுதியில் மிகுதியாகக் கல் குவாரிகள் இருக்கின்றன. மேலே குறிப்பிட்டது போல பெருங்கற்காலச் சின்னங்கள் இப்பகுதியில் இருந்திருக்கலாம். கல்குவாரியினரால் இவை உடைத்து அழிக்கப்பட்டிருக்கலாம் என்ற கருத்து பரவலாகக் காணப்படுகிறது.
 
இரண்டடி உயரம் கொண்ட கரடுமுரடான மூன்று  பாறைக்கற்களை, கல் அடுப்பு போல ஒன்றிணைத்து வைத்து அடித்தளம் அமைத்துள்ளனர். இந்த அடித்தளத்தின் மீது கூம்பு வடிவிலான பெருங்கல் ஒன்று நிறுத்தப்பட்டுள்ளது. பெருங்கல்லின் குறுகிய பகுதி அடித்தளத்தின் மீது பொருத்தி நிறுத்தப்பட்டுள்ளது. கூம்புக்கல்லின் மேற்பகுதி 11 அடி விட்டமும் கீழ்ப்பகுதி 5.5 அடி விட்டமும் கொண்டது. இந்தப் பெருங்கல்லின் எடை சுமார் இரண்டு டன் என்று செய்திக்குறிப்பு தெரிவிக்கிறது.  கரடுமுரடான ஒரு சங்கை (conch) ஓர் அடித்தளத்தில் பொருத்தி நிறுத்தி வைத்தது போல இது தோற்றம் தருகிறது.

மிகுந்த எடைகொண்ட கரடுமுரடான பெருங்கற்கால ஈமச்சின்னங்கள் தருமபுரி மற்றும் கிருஷ்ணகிரி மாவட்டங்களில் மிகுதியாகக் கண்டறியப்பட்டுள்ளன. எனினும், கொங்குநாட்டில் கண்டறியப்பட்ட இந்தப் பெருங்கற்கால ஈமச்சின்னம் வரலாற்று ஆய்வாளர்களை வியப்படையச் செய்துள்ளது.   இது தொடக்ககாலத்து கல்திட்டை (Dolmen) வகையைச் சேர்ந்ததாகலாம் என்று   தொல்லியலாளரான  தி.சுப்பிரமணியம் கருதுகிறார். தொல்லியலாளரான பூங்குன்றன், கொங்குநாட்டில் காணப்படும் அரிய பெருங்கற்கால ஈமச்சின்னமாக இதனைக் கருதுகிறார். மாவட்டத் தொல்லியல் அதிகாரி நந்தகுமாருக்கு இது குறித்துத் தகவல் தெரிவிக்கப்பட்டுள்ளது.
## மேற்கோள்கள்

## வெளி இணைப்புகள்
* 3000 வருட கல்லறை தூக்கிவெச்சான் பாறை பயணப்பித்தன் பயணப்பித்தன் YouTube

பகுப்பு:தமிழகத்தில் கற்காலம்
பகுப்பு:இந்தியாவில் கற்காலம்
பகுப்பு:கற்காலம்
பகுப்பு:தொல்லியல் காலக்கணிப்பு முறைகளும் கோட்பாடுகளும்
பகுப்பு:ஈரோடு மாவட்டம்
பகுப்பு:பழங்கற்காலம்
வசீலி அலெக்செயெவ்

**வசீலி அலெக்செயெவ்** (உருசியன்: Василий Иванович Алексеев; 7 சனவரி 1942 – 25 நவம்பர் 2011) என்பவர் சோவியத் ஒன்றியத்தின் பளு தூக்கும் வீரர். இவர் 80 உலக சாதனைகளையும் 81 சோவியத் ஒன்றிய சாதனைகளையும் புரிந்தார். ஒலிம்பிக் போட்டியில் 1972 ஆம் ஆண்டும் 1976 ஆம் ஆண்டும் தங்கம் வென்றார்.

## வாழ்க்கைச் சுருக்கம்
18 வயதாக இருக்கும் போது டிருட் தன்னார்வலர் விளையாட்டு மையத்தில் பளு தூக்கும் பயற்சியை பயிற்சியாளர் ருடோல்ப் பிலைபில்டர் மூலம் தொடங்கி, 1968 வரை பயிற்சியை அங்கு தொடர்ந்தார். 1968 ஆம் ஆண்டிலிருந்து பயிற்சியை தனியாக எந்த பயிற்சியாளரும் இன்றி செய்தார். இவர் மற்ற பெரும் பளு தூக்குபவர்கள் போல் பெரிய உடம்பு உடையவர் அல்ல அதனால் உடம்பில் எடையை கூட்ட ஊக்குவிக்கப்பட்டார். 1970 சனவரி அமெரிக்காவின் ஒகையோ மாநிலத்தின் கொலம்பசு நகரில் உலக பளுதூக்குவோர் போட்டியில் தன் முதல் உலக சாதனையை புரிந்தார்.

பகுப்பு:விளையாட்டு வீரர்கள்
பகுப்பு:சோவியத் ஆண்கள்
காசுலெத்னெர் குச்சி பூச்சி

***பைலியம் காசுலெத்னேரி*** (*Phylium hausleithneri*), அல்லது **காசுலெத்னெர் குச்சி பூச்சி**, *பைலியம்* பேரினத்தினைச் சேர்ந்த பூச்சியாகும். இது தீபகற்ப மலேசியா, மற்றும் இலங்கையில் காணப்படுகிறது. இது நிலவாழ் பூச்சி ஆகும்.

## மேற்கோள்கள்

பகுப்பு:குச்சிப்பூச்சிகள்
கோத்ரி ஆறு, சத்தீசுகர்

**கோத்ரி ஆறு** (*Kotri River*) என்பது பரல்கோட் ஆறு என்றும் அழைக்கப்படுகிறது. இது இந்தியாவில் சத்தீசுகர் மற்றும் மகாராட்டிராவின் கட்சிரோலி மாவட்டம் வழியாகப் பாய்ந்து செல்லும் இந்திராவதி ஆற்றின் துணை ஆறாகும்.

இது மேற்குத் தொடர்ச்சி மலையில் பசுதாரில் உருவாகிறது. இது பாம்ரகட் அருகே இந்திராவதி ஆற்றினைச் சந்திக்கும் வரை தெற்கே நோக்கிப் பாய்கிறது.

## மேற்கோள்கள்

பகுப்பு:கட்சிரோலி மாவட்டம்
பகுப்பு:மகாராட்டிர ஆறுகள்
மனேர் ஆறு

thumb|200x200px| மனையர் நீர்த்தேக்கம்
**மனேர் ஆறு** (*Maner River*) அல்லது **மனைர்** அல்லது **மானேறு** (மராத்தி: मानेर)(தெலுங்கு: மானேறு) என்பது இந்தியாவில் கோதாவரி ஆற்றின் துணை ஆறாகும். இந்த ஆற்றின் குறுக்கே கட்டப்பட்டுள்ள கீழ் மனேர் அணை, தெலங்காணா மாநிலம் கரீம்நகர் மற்றும் ராமகுண்டத்தில் உள்ள தேசிய அனல் மின்  நிறுவன மின் உற்பத்தி நிலையத்திற்குக் குடிநீர் வழங்குகிறது. சிர்சில்லாவிற்கு அருகிலுள்ள மன்வாடா கிராமத்தில் நடு மனையர் அணையும், ராஜண்ணா சிர்சில்லா மாவட்டத்தின் கம்பீரப்பேட்டை மண்டலத்தில் உள்ள நர்மலா கிராமத்திற்கு அருகில் நிசாம் காலத்தில் மேல் மனைர் அணையும் கட்டப்பட்டது.

## மேற்கோள்கள்

பகுப்பு:இந்திய ஆறுகள்
பகுப்பு:தெலங்காணா ஆறுகள்
பிந்துலு வானூர்தி நிலையம்

**பிந்துலு வானூர்தி நிலையம்** ; (ஆங்கிலம்: *Bintulu Airport*; மலாய்: *Lapangan Terbang Bintulu*) என்பது மலேசியா, சரவாக் மாநிலத்தில் பிந்துலு பிரிவு; பிந்துலு மாவட்டத்தில் உள்ள ஒரு வானூர்தி நிலையம் ஆகும்.

இந்த வானூர்தி நிலையம் சிறியதாக இருந்தாலும், போயிங் 747 போன்ற பெரிய விமானங்களைக் கையாளக் கூடியது. பிந்துலு நகரின் தென்மேற்கே 23 கி.மீ. தொலைவில் அமைந்துள்ளது.

## வரலாறு
பிந்துலு வானூர்தி நிலையத்தின் வரலாறு 1934-ஆம் ஆண்டில் இருந்து தொடங்குகிறது. ஒரு முனையில் கடல் கடற்கரைக்கும்; மறுமுனையில் ஓர் ஆற்றுக்கும் இடையே ஓர் ஓடுபாதையைக் கொண்ட ஒரு வானூர்தி நிலையத்தை, அப்போதைய பிரித்தானிய அரசாங்கம் கட்டத் தொடங்கியது. 

நிதி சிக்கல்களின் காரணமாக 1938-இல் நிறுத்தப்பட்டது. இரண்டாம் உலகப் போரின் போது, நேச நாட்டுப் படைகள், அந்த வானூர்தி நிலையத்தின் மீது குண்டுகள் வீசிக் கடுமையாகத் தாக்கின. நிலையம் பெரிதும் சேதம் அடைந்தது.

### போர்னியோ ஏர்வேஸ்

பின்னர் ஆங்கிலேயர்கள் அந்த விமான ஓடுபாதையை மீண்டும் கட்டினார்கள். 1955-இல் முழுமையாகச் செயல்படத் தொடங்கியது. 2002-இல், பழைய வானூர்தி நிலையத்திற்குப் பதிலாக புதிய *பிந்துலு வானூர்தி நிலையம்* கட்டப்பட்டது.

பின்னர், 1955 செப்டம்பர் 1-ஆம் தேதி, பொதுமக்களின் பயன்பாட்டிற்குத் திறக்கப்பட்டது. போர்னியோ ஏர்வேஸ் வானூர்தி நிறுவனத்திற்குச் சொந்தமான இரு வகையான *(de Havilland DH.89 Dragon Rapide);* *(Scottish Aviation Twin Pioneer)* விமானங்கள் பயன்படுத்தப்பட்டன.

### ஓடுபாதை மறுசீரமைப்பு

1963-இல், டிசி-3 *(DC-3)* போன்ற பெரிய வகை விமானங்கள் அறிமுகப்படுத்தப்பட்டன. 1966-ஆம் ஆண்டில், கட்டித்தார் *(bitumen)* மூலம் ஓடுபாதை மறுசீரமைக்கப்பட்டது. மற்றும் பயணிகளின் எண்ணிக்கையை அதிகரிப்பதற்காக முனையக் கட்டிடமும் விரிவாக்கப்பட்டது.

1 ஜூலை 1968-இல், மலேசியா-சிங்கப்பூர் ஏர்லைன்ஸ் *(Malaysia-Singapore Airlines)* விமான நிறுவனம், போக்கர் 27 *(Fokker 27)* ரக விமானங்களின் சேவையை அறிமுகப்படுத்தியது.

### பழைய விமான நிலையம்

பின்னர் 1981-இல், போக்கர் 50 *(Fokker 50)* ரக விமானங்களுக்காக நிலையத்தின் முனையக் கட்டிடப் பகுதி நீட்டிக்கப்பட்டது. பழைய விமான நிலையம் 30 மார்ச் 2003-இல் மூடப்பட்டது. நகரத்திற்கு வெளியே ஒரு புதிய இடத்திற்கு விமானச் சேவை மாற்றம் செய்யப்பட்டது..

செப்டம்பர் 2005-இல், குறைந்த கட்டண விமான நிறுவனமான ஏர்ஏசியா; பிந்துலு வானூர்தி நிலையத்தில் இயங்கத் தொடங்கியது. அதன் பின்னர் அதன் துணை நிறுவனமான பிளை ஏசியன் எக்ஸ்பிரஸ் *(FlyAsianXpress),* 1 ஆகஸ்ட் 2006-இல் முக்கிய உள்நாட்டு வழித்தடங்களில் சேவையை மேற்கொண்டது. 30 செப்டம்பர் 2007 வரை அந்தச் சேவை தொடர்ந்தது. 1 அக்டோபர் 2007 அன்று, 

அதன் பின்னர் மலேசியா ஏர்லைன்ஸ் நிறுவனத்தின் துணை நிறுவனமான மாஸ் விங்ஸ் நிறுவனத்திற்கு, சேவை மாற்றம் செய்யப்பட்டது. அந்தச் சேவை இன்று வரை தொடர்கிறது.

### சேவை

## போக்குவரத்து புள்ளிவிவரங்கள்

## உள்நாட்டுச் சேவைகள்

## மேற்கோள்கள்

## வெளி இணைப்புகள்
* Short Take-Off and Landing Airports (STOL) at Malaysia Airports Holdings Berhad]

## மேலும் காண்க
* பாரியோ
* மிரி
* சிபு

பகுப்பு:சரவாக்
பகுப்பு:மலேசிய வானூர்தி நிலையங்கள்